ROMÂNIA                                                                                           Se aprobă

JUDEŢUL TIMIŞ                                                                                 Primar,

PRIMĂRIA TIMIŞOARA



          Dr. ing. Gheorghe Ciuhandu

DIRECŢIA EDILITARĂ

NR. ………………………………………………

REFERAT


Având în vedere:


- adresa R.A. Transport Timişoara, înregistrată cu nr. SC2005-7601, privind propunerea noilor tarife aprobate de către Consiliul de Administraţie al R.A. Transport Timişoara;



- pierderile înregistrate de către R.A. Transport Timişoara, în valoare de 78,542 miliarde lei în cursul anului 2004 şi de 7,45 miliarde lei în luna ianuarie 2005.


Aceste pierderi s-au datorat în mare măsură şi lucrărilor de modernizare a infrastructurii la reţeaua de transport în comun cu tramvaiul, care au condus la desfiinţarea unor linii de transport în comun şi implicit la scăderea numărului de călători, modificarea modului de eliberare a reducerilor şi gratuităţilor conform HCL nr. 161/21.12.2004, privind aprobarea ”Protocolului de colaborare încheiat între Primăria Municipiului Timişoara şi R.A. Transport Timişoara pentru acordarea unor înlesniri la costul abonamentelor pe mijloacele de transport în comun în municipiul Timişoara în anul 2005”, renunţarea la subvenţionarea transportului urban de călători de către Consiliul Local al municipiului Timişoara şi neactualizarea tarifelor la transportul în comun din luna august a anului 2004.

Pentru a veni în sprijinul populaţiei şi a menţine o creştere a tarifelor cu un procent mediu de 21%, adică a menţine costul călătoriei la o valoare de 4523 lei, faţă de costul estimat de către R.A. Transport Timişoara, pentru anul 2005 de 6461 lei, propunem majorarea tarifelor conform anexei şi acordarea unei subvenţii de 30% din cheltuielile de transport urban ale R.A. Transport Timişoara, care pentru anul 2005 se estimează la valoarea de 40 miliarde lei

Având în vedere adresa R.A. Transport Timişoara înregistrată cu nr. RE2005-000130 din 12.05.2005, prin care regia renunţă la suma de 40 miliarde lei de la capitolul 68.02.07 art. 70 (Cheltuieli de capital), se transferă această sumă la art. 34 (Subvenţii)

Această subvenţie se acordă pe perioada derulării investiţiei de modernizare a infrastructurii, adică până în 31.12.2006, şi se va utiliza pentru achiziţionarea de mijloace de transport în comun.


Totodată, propunem inscripţionarea abonamentelor cu următorul cuprins:


”Tarif subvenţionat cu 30% de către Consiliul Local al Municipiului Timişoara pentru achiziţionarea de mijloace de transport în comun”.
                   DIRECTOR ECONOMIC,                               DIRECTOR DIRECŢIA EDILITARĂ,

